Държавен вестник, бр. 40, 2021 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  40
БЪЛГАРСКА НАРОДНА БАНКА
НАРЕДБА № 8 
от 27 април 2021 г.
за капиталовите буфери, комбинираното 
изискване за буфер, ограниченията върху 
разпределенията и препоръката за допълни-
телен собствен капитал
Г л а в а  п ъ р в а
ОБЩИ ПОЛОЖЕНИЯ
Предмет
Чл. 1. (1) С тази наредба се определят 
видовете капиталови буфери и условията и 
редът за тяхното формиране и актуализиране, 
както и комбинираното изискване за буфер.
(2) С наредбата се определят и:
1. ограниченията за изплащането на диви-
денти или на лихви във връзка със собствения 
капитал;
2. условията за задължителното покри-
ване на загуби от страна на акционерите и 
държателите на инструменти на собствения 
капитал на банката преди покриването на 
загуби посредством използването на други 
източници;
3. другите ограничения, които банките 
спазват при установено неизпълнение или 
за предотвратяване на неизпълнението на 
изискванията за капиталови буфери;
4. ограниченията, приложими при устано-
вено неизпълнение или за предотвратяване 
на неизпълнение на изискването за буфер на 
отношението на ливъридж;
5. редът и условията за прилагане на пре-
поръката за допълнителен собствен капитал.
Видове капиталови буфери и комбинирано 
изискване за буфер
Чл. 2. (1) Капиталовите буфери са:
1. предпазен капиталов буфер;
2. специфичен за всяка банка антицикличен 
капиталов буфер;
3. буфер за глобална системно значима 
институция („ГСЗИ“);
4. буфер за друга системно значима инсти-
туция („ДСЗИ“);
5. буфер за системен риск.
(2) Буферите по ал. 1, т. 1, 2, 4 и 5 се при-
лагат на индивидуална и на консолидирана 
основа в съответствие с част първа, дял 
втори от Регламент (ЕС) № 575/2013 на Ев-
ропейския парламент и на Съвета от 26 юни 
2013 г. относно пруденциалните изисквания 
за кредитните институции и инвестиционните 
посредници и за изменение на Регламент (ЕС) 
№ 648/2012 (ОВ, L176/1 от 27 юни 2013 г.), на-
ричан по-нататък „Регламент (ЕС) № 575/2013“, 
а буферът по ал. 1, т. 3 се прилага само на 
консолидирана основа.
(3) Комбинирано изискване за буфер е об-
щият размер на базовия собствен капитал от 
първи ред, който е необходим за покриване на 
изискването за предпазния капиталов буфер, 
допълнен със съответно приложимите буфери 
по ал. 1, т. 2 – 5.
(4) Когато банка не изпълнява изисквани-
ята за поддържане на комбинирано изискване 
за буфер, за нея се прилагат ограниченията 
по чл. 17.
Г л а в а  в т о р а
ПРЕДПАЗЕН КАПИТАЛОВ БУФЕР
Чл. 3. В допълнение към базовия собствен 
капитал от първи ред, който се поддържа за 
изпълнение на капиталовите изисквания по 
чл. 92, параграф 1, букви „а“ – „в“ от Регламент 
(ЕС) № 575/2013, банките поддържат предпазен 
капиталов буфер от базов собствен капитал 
от първи ред, равняващ се на 2,5 % от общата 
сума на тяхната обща рискова експозиция. 
Г л а в а  т р е т а
СПЕЦИФИЧЕН ЗА ИНСТИТУЦИЯТА АН-
ТИЦИКЛИЧЕН КАПИТАЛОВ БУФЕР
Общо изискване
Чл. 4. Всяка банка поддържа специфичен за 
нея антицикличен капиталов буфер от базов 
собствен капитал от първи ред, равняващ се 
на общата сума на рисковата є експозиция, 
умножена по среднопретеглената стойност на 
нивата на антицикличния буфер, изчислена 
по начина, предвиден в чл. 6, ал. 3.
Определяне на нивото на антицикличния буфер
Чл. 5. (1) Българската народна банка 
изчислява на всяко тримесечие нивото на 
референтния индикатор, подпомагащ пре-
ценката относно уместността на нивото на 
антицикличния буфер в съответствие с ал. 3. 
(2) Референтният индикатор отразява 
кредитния цикъл и рисковете, породени от 
прекомерен кредитен растеж в страната, и 
отчита особеностите на националната иконо-
мика. Индикаторът се базира на отклонението 
от дългосрочния тренд на съотношението на 
кредитите към брутния вътрешен продукт 
(БВП), като се отчитат:
1. показателят за растежа на нивата на 
кредитиране в Република България, и по-
специално показателят, отразяващ промени-
те в съотношението между предоставените 
кредити и БВП;
2. общите насоки на Европейския съвет 
за системен риск (ЕССР) за измерване и из-
числяване на отклонението от дългосрочния 
тренд на съотношението на кредитите към 
БВП и за изготвяне на индикаторите за из-
числяване на буфера.